Forum

Dansk Geocaching Forum (http://webfora.dk/geocaching/) var det ældste sted på nettet, hvor danske geocachere diskuterede geocaching, nye geocachere spurgte om hjælp til at komme i gang, garvede geocachere udvekslede erfaringer, der blev købt og solgt bl.a. GPS-modtagere, der udveksledes gode geocachinghistorier, der annonceredes events, og alt muligt andet. Alle kunne læse i forummet, men man skulle være oprettet som bruger for at kunne skrive. Den brugerprofil man havde hos geocaching.com var ikke nok, men man kunne at oprette en brugerprofil med samme navn.

Forummet blev grundlagt den 22. august 2002 af ElwoodB som et led i det daværende geocaching.dk. Forummet er nedlagt (i 2017?).

Der findes ud over det danske forum også et amerikansk geocachingforum på http://www.geocaching.com/forums, men denne artikel omhandler kun det danske. Bemærk, at det danske forum ikke er en del af geocaching.com, men et samlingssted for (typisk) danskere med interesse i geocaching. Det amerikanske er drevet af geocaching.com og er derfor det sted hvor der kommer annonceringer om ændringer i deres regler, hjemmeside o.lign.

Resten af denne artikel har kun historisk interesse, men beskrivelserne nedenfor giver en fornemmelse af hvordan forummet fungerede.

Signatur
Forumsignaturen er det felt som er ens for alle ens indlæg i forummet, neden under selve indholdet.

Opdaterer man signaturen under sine brugerindstillinger opdateres den automatisk i alle ens indlæg.

Stat Bar signatur
right|Stat bar Mange brugere af forummet spørger hvordan man kan indsætte sin Stat Bar i sin forumsignatur. Det er relativt simpelt. Her er en trin for trin guide til at få din egen stat bar i signaturen:

Find din stat bar

 * Find din egen personlige stat bar på http://www.geocaching.com/my/statbar.aspx (kræver login).
 * Vælg enten geocaching-logo eller Signal the Frog som billede
 * Skriv i feltet nedenunder den tekst du vil have til at stå (hvis du vil have noget andet til at stå end Let's go geocaching)
 * Tryk så på Generate Stat bar-knappen.

Nu vil der i det nederste felt på siden stå HTML-koden, som kan kopieres ind på f.eks. din hjemmeside. Men da du skal bruge det i forummet, skal det rettes lidt.


 * Kopier kun det der står imellem <img src=" og det efterfølgende ". Så får du noget der ligner lidt dette her:

http://img.geocaching.com/stats/img.aspx?txt=Jeg+elsker+æblegrød&uid=3cfa8588-137b-4faa-a9b3-86738f3b2f08&bg=2

Ret stat bar koden til
Hvis teksten du har valgt indeholder æ, ø eller å, skal det rettes til disse koder:
 * æ = %C3%A6
 * Æ = %C3%86
 * ø = %C3%B8
 * Ø = %C3%98
 * å = %C3%A5
 * Å = %C3%85

Eksemplet vil nu se ca. sådan her ud:

http://img.geocaching.com/stats/img.aspx?txt= Jeg+elsker+%C3%A6blegr%C3%B8d &uid=3cfa8588-137b-4faa-a9b3-86738f3b2f08&bg=2


 * Skriv [img] foran og [/img] efter, så du nu får noget der ligner dette her:

[img] http://img.geocaching.com/stats/img.aspx?txt=Jeg+elsker+%C3%A6blegr%C3%B8d&uid=3cfa8588-137b-4faa-a9b3-86738f3b2f08&bg=2 [/img]

Der skal vist skrives "IMG" med store bogstaver.

Sæt stat bar koden ind i din signatur på forum
Så skal det bare kopieres ind i din signatur på forumet:
 * Rediger din signatur: http://webfora.dk/geocaching/profile.php?do=editsignature (kræver login)
 * Kopier teksten ind i det store felt, der hedder Rediger Signatur
 * Tryk på vis signatur længere nede, for at se hvordan det vil se ud hvis du vælger at gemme
 * Er du tilfreds, tryk på Gem signatur.

Nu skulle det gerne virke.

Rette signaturen
Hvis du senere vil rette din stat bar, f.eks. skifte billedet eller skrive en anden tekst, behøver du ikke gå alle trinene igennem igen. Du går bare ind på http://webfora.dk/geocaching/profile.php?do=editsignature og retter i teksten. Hvis din stat bar vises som et billede i stedet for de koder du kopierede ind, skal du trykke på en knappen oppe i højre hjørne, som der står A/A på. Herefter kan du rette i koderne.


 * txt= -parameteren bestemmer teksten forneden. Brug plustegn i stedet for mellemrum. (Og husk at udskifte Æ, Ø & Å med koderne som beskrevet før)
 * uid= -parameteren bestemmer hvilken brugers stat bar, der bliver vist.
 * bg= -parameteren bestemmer hvilket billede der skal vises. bg=1 = geocachinglogo og bg=2 = Signal the Frog

Stat bar som link
Hvis du vil have at din stat bar skal fungere som et link, så folk kan trykke på den og derved kommer til f.eks. din profil på geocaching.com eller din hjemmeside, skal du sætte [URL=""] foran og [/URL] bagefter. Imellem de to sæt gåseøjne ("") skriver du adressen på den hjemmeside du vil linke til. Husk at skrive http:// foran hjemmesideadressen. Herefter vil teksten ca. se sådan ud:

[URL=" http://fesg.dk "][img] http://img.geocaching.com/stats/img.aspx?txt=test&uid=3cfa8588-137b-4faa-a9b3-86738f3b2f08&bg=2 [/img][/URL]

Eksterne henvisninger

 * http://webfora.dk/geocaching - Dansk Geocaching Forum
 * http://www.geocaching.com/forums - Det amerikanske forum
 * http://www.devfolio.com/geocaching/statbar/index.aspx - En generator til lidt mere spændende statbar